***Сапалы білім беруді қамтамасыз ету жағдайында көркем еңбек сабағында оқушылардың функционалдық сауаттылығын дамыту***

Қазіргі өркениетке ұмтылған қоғам талабына сай мектептегі оқытудың негізгі міндеттері – білім беріп қана қою емес, білім мазмұны арқылы зерделі, білімді, ұлтымыздың болашағы үшін өз бетімен іс-әрекет ете алатан шәкірттерді дайындау. Оқыту мен тәрбие бір-бірімен байланысты үрдіс болғандықтан, көркем еңбек пәнінің тәрбиелік мазмұнын анықтай отырып, сабақ барысында оқу мен тәрбие міндеттерін қатар ұштастыру қажет. Қазіргі кезде мектепте оқушыларды көркем еңбек пәні бойынша жүргізіледі. Ұлдар ұсталық, ағаш өнерімен мектеп қабырғасында танысса, қыз балалар тоқыма, кесте тігу, тамақ пісіру, киім тігу сияқты жұмыстарды үйрене отырып, олардың тарихымен танысады және өңдеу, жасалу технологиясын оқып-біліп, әр түрлі бұйымдарды жасауды, түрлі ас даярлауды үйреніп, жұмыс түрін дер кезінде аяқтауды толық меңгереді. Тігін өнерімен қатар бисер тоқу, су моншақпен жұмыс жасау, қағазбен жұмыс істеу, жіппен өрнектеу, мата қалдықтарымен ойыншық жасау, өмірге қажетті бұйымдар тігу, табиғи заттармен жұмыс жасау оқушылар қиялын кеңейтіп, жұмыс істеуге деген қабілеттерін арттырады. Сабақ барысында бұл өнерлерді үйрену сызу, бейнелеу өнері, математика, геометрия, биология пәндерімен тығыз байланыста жүргізіледі. Оқушы өзінің қабілетіне қарай өнердің белгілі бір түрін меңгеруге табандылығы, таланты, қиялымен алдына мақсат қоя білуі арқылы жетеді.Заман талабына сай оқушыларды оның ішінде қыз балаларды тігін өнеріне баулу арқылы сән үлгісіне деген қызығушылығын, эстетикалық сезімін арттырып, еңбексүйгіштікке, ұқыптылыққа, үнемді білуге, іскерлікке тәрбиелеу болса, тамақ дайындау бөлімінде аспаздық өнердің қыр-сырын уйрету басты мақсат. Оқушылардың компьютер, интернет арқылы өзіне қажет ақпараттарды алуына және сән журналдары мен әртүрлі оқулықтарды пайдаланып қабілеттерін өз беттерінше дамытуға, шығармашылықтарын көрсете білуге бағыттау міндетіміз. ***«Технология» пәні-*** білім алушылардың өзіндік еңбек өміріне дайындалуларына, олардың жасампаз және қайта құрылу саласына байланысты, кәсіби тұрғыдан өзін-өзі анықтауға мүмкіндік береді. Білім берудің мемлекеттік стандарт талаптарына сай 5 сыныптарда «Көркем кестелеу. Кесте түрлері» атты тақырып өттік.Бұл сабақтан оқушылар :

|  |  |
| --- | --- |
| **Нені білді?** | **Нені меңгерді?** |
| * Кестелеудің шығу тарихын * Кестелеуге қажетті құрал-жабдықтарды (ине, жіп, қайшы, мата, кергіш) * Қауіпсіздік техникасын сақтау керек екенін * Жіптің түрлерін(табиғи, жасанды, синтетикалық, аралас жіптер, мулине, тоқыма жіп т.б) және оның қай жерде қай жіпті қолданылу керек екенін * Талшық және оның түрлерін білді. | * Инені сабақтау және оның техникасын * Қауіпсіздік тех.сақтамағанда не жасау керек екендігін * Кестелеуді * Тігістің түрлерін меңгерді (тор тігіс, айқас тігіс, жұлдызша тігіс т.б) * Түстеріне қарай ажыратып, кестелеуді меңгерді. |
| **Неден қиналды?** | **Үйренгенін өмірде қалай қолдана алады?** |
| * Ине мен жіптің сәйкес келмеуінен кестелеуде қиналды. * Эскизін сызудан * Тез әрі, жылдам кестелеуден | * Күнделікті өмірде киімдер жыртылған кезде, тігіншілерге бірден жүгінбей әр киімге әр тігісті ретімен қолданады. * Матаға жіптердің үйлесімділігіне қарай, қай жіпті қолдану керек екендігін біледі * Түйме, киімге әшекейлер қадай алады * Киімдерге сәндік мақсатта кестелеу арқылы дизайын жасай алады * Кестелеуді көрпеде, киімде, дастархан шеттерінде, перделерде, қол орамалдарында, жастық тыстарында т.б заттарда кеңінен қолданады * Ескі материалдарды жаңарту мақсатында, кестелеуге болады * Матаны кестелеп, оны рамкаға салып үйге сәндік бұйым жасауға болады * Икемділігіне қарай мамандық таңдауға бағыт- бағдар береді |
| **Пәнаралық байланыс** | |
| * Эскизін сызуда- бейнелеу өнерімен * Матаны өлшеп кесуде- математикамен * Тарихымен танысқанда- тарих пәнімен * Ескі материалдарды пайдалану арқылы – үнемдеу, экономика | |

Сонымен қоса, 5 сыныптармен тоқыма жіптермен жұмыс жасаудамыз.Мұны жасау үшін ең алдымен, жасайтын бұйымының эскизін сызып алады, оған тоқыма жіптерді түстеріне қарай қайшымен қию арқылы пва клеймен желімдейді.Суреттің контурлары анық, нақты көрінуі үшін тоқыма жіпті қимай желімдейді.Мысалы: суреттер карандаш, гуашпен салынады.Ал, біз тоқыма жіпті кесу арқылы, суретімізді тоқыма жіппен емес жүнді пайдалану арқылы салынған сияқты етіп көрсетуді мақсат еттік.Оқушылар осы арқылы:

|  |  |
| --- | --- |
| **Нені білді және нені меңгерді?** | **Үйренгенін өмірде қалай қолдана алады?** |
| * Тоқыма жіппен жұмыс жасауды үйренді * Тоқыма жіп туралы білімдерін толықтырды * Тоқыма жіптің түрлерімен танысты * Пва клеймен жұмыс жасауды меңгерді * Эскиз суретін сала алды | * Тоқыма жіппен мынадай заттар жасауға болады: балаларға киімдер, шарф, бас киім, сотка салатын чехол, сумка, пенал, носки, шәлі, картина т.б жасауға болады. * Сонымен қатар, гобилен, кілем, алаша тоқыма жіптер арқылы жасалады. |

Аптасына бір рет, 8 «А» сыныбымен «Шебер қолдар» атты үйірме өтеді.Бұл үйірмеде оқушылар өздеріне ұнаған және қызығушылығын тудырған бұйымдар жасайды, әрине жоспарға сай.Бұл үйірмеде 8 «А» сыныбының қыздары өздеріне белдемше тіккісі келді.Бастапқыда тіге алмаймыз деген сияқты ойлары болды.Сол күдіктерін жою мақсатында өзімнің тіккен белдемшемді көрсеттім, сол арқылы олардың қызығушылығын арттырдым.Бұдан шыққан қорытынды: оқушылардың қызығушылығын арттыру үшін жасайтын бұйымның немесе заттың өзін көрсету керек.Яғни , оқушылар оны көзбен көріп, қолмен ұстау арқылы қызығушылығы артады деп түйіндедім.Матамен жұмыс жасадық, оқушылар сол арқылы:

|  |  |
| --- | --- |
| **Нені білді және нені меңгерді?** | |
| * Матаның шығу тарихымен танысты * Таза жүнді ұршықпен иіріп, өрмек көмегімен мата тоқылатынын білді * Мата түрлерімен танысып, оны ажырата алды * Мата мен жіптің үйлесімділігінің маңызын түсінді. * Матамен жұмыс жасады * Өлшем түрлерін меңгерді | |
| **Неден қиналды?** | **Үйренгенін өмірде қалай қолдана алады?** |
| * Сантиметрмен жұмыс жасауда * Эскизін мата бетіне түсіруде | * Мата түрлерін ажырата алады.Мысалы; пальто мен юбканың маталары әр түрлі болады. * Түстердің үйлесімділігін түсінді. * Үйге перде т.б заттар таңдағанда қандай мата таңдау керек екендігін біледі * Ыңғайлы ауа өткізгіш киімдерді матасына қарай таңдай алады. * Киімдер тіге алады * Құрақ көрпе, жастық, өмірге қажетті затарды тіге алады. |

Сабақ барысында тақырыпқа сай, әр түрлі материалдармен жұмыс жасаймыз.Олар: бисер, тоқыма жіптер, қағаз, жіп, кестелеу, фетр матасы, батик техникасы, пластилинмен жұмыс және т.б. Бисермен фаза, гулдер, салфетка салғыш, күнделікті өмірде алқа, білезік жасауға болады.Соның ішінде, жұқа киіз фетр матасына тоқталғым келеді.Фетр матасымен жұмыс жасауда оқушылар:

|  |  |
| --- | --- |
| **Нені білді және нені меңгерді?** | |
| * Фетрдің шығу тарихымен танысты * Оның түрлеріне қарай, қандай заттар жасауға болатындығын білді және оны жасау барысын меңгерді * Фетр түрлерін ажырата алды. * Ыстық клеймен жұмыс жасай алды * Фетрдан көптеген бұйымдар жасады * Қауіпсіздік техникасын сақтады | |
| **Неден қиналды?** | **Үйренгенін өмірде қалай қолдана алады?** |
| * Эскизін салуда қиналды * Ыстық клеймен жұмыс жасауда техникалық қауіпсіздік ережесін сақтауда аздаған қиындықтар болды | * Фетр матамен ойыншықтар жасауға болады.Балаларға ойыншықтарды сатып алғанша, қолдан жасап беру арқылы қауіпсіз ойыншықтармен қамтамасыз ете аламыз. * Гүлдер жасауға болады.Бұл гүлдер суға салса батпайтын,уақыт өтсе де, солмайды. * Сумкалар, портмане, ойыншықтар, алқа, шашбау, жилет, салфетка салғыш, жана жылдық ойыншықтар т.б заттар жасауға болады және сыйлыққа беруге болады. * «Жүректен жүрекке» тілек айту әдісінде жүрекше тігіп, оны сабақта қолдану сабаққа тиімді болар еді. |

Өздерініз білетіндей, сыныпта 15 оқушы болса соның 9-10 оқушы сабаққа дайындалып келеді.Сол сияқты көркем еңбек сабағына қажетті құрал- жабдықтарды барлық оқушылар алып келмейді.Олардың себептері: жауапкершіліктің жоқтығы және отбасындағы табыстың жетпеуінің салдары.Мен ондай оқушылармен қалай жұмыс жасаймын.Үйлеріндегі қажетсіз заттар диск, картон қағаздар, баклашка, мата қиындылары, иогурттың ыдыстары және т.б заттардан бұйым жасауға тырысамыз.Бұның нәтижесін мына сурет дәлелдейді.

Көркем еңбек сабағы оқушылардың тек қана, белгілі бір нәрсені жасап қана қоймай сол туралы теориялық білімдерінің болуын және оны түсіндіре білуін талап етеді.Сол мақсатта 7, 8, 9 сыныптар арасында жоба қорғау жұмысын қолға алдым.Мұнда оқушылар тақырыпқа сай жоба жұмыстарын қорғайды.Сол арқылы, теориялық білімдері кеңейіп, дұрыс сөйлеу дағдысы қалыптасады.Жоба жұмысын қорғау арқылы оқушылар:

|  |  |
| --- | --- |
| **Нені білді және нені меңгерді?** | |
| * Жоба жасауда оның мақсаты, міндеті, өзекті мәселесі болу керек екендігін білді * Жоба қорғаудың ерекшеліктерін, этаптарын білді * Ақпаратты іздеу, өңдеу, алу, құру, қолдану, көрсету және идеялармен бөлісуді үйренді | |
| **Неден қиналды?** | **Үйренгенін өмірде қалай қолдана алады?** |
| * Слайдпен жұмыс жасауда * Тақырыпты түсіндіруде өз ойларын анық, еркін жеткізуден | * Ақпаратты іздеу, өңдеу, алу, құру, қолдану, көрсету және идеялармен бөлісе алады * Слайд жасай алады * Дұрыс сөйлеу дағдысы қалыптасады. * Өз ойларын еркін жеткізеді. * Көпшілік алдында сөйлей алу қабілеті дамиды. |

Қарашаның 9- күні Рысқұлов орта мектебінде Дарын ғылыми жобасы ұйымдастырылды.Бұл жобаға «Қазақтың ұлттық ою-өрнегін қазіргі заман талабына сай қолдану » атты тақырыпта 9 «Ә» сынып оқушысы Тураева Гүлнур жоба қорғады.Жобамыздың мақсаты- мәдениетімізді, ұлттық мұрамызды қазіргі күнде заман талабына сай қолдана отырып, жаңғырту.Жобамыз Облысқа өтіп, 2-4 желтоқсан күні Талдықорған қаласында өткен Дарын ғылыми жобасына қатысып, өз жобамызды қорғадық.Бұл жоба арқылы оқушы :

|  |
| --- |
| **Нені білді және нені меңгерді?** |
| * Ою-өрнек туралы толығымен зерттеп, білімін жетілдірді * Сауалнама алып, оқушылардың ойын білді * Өз ойын еркін жеткізуді меңгерді * Батик техникасымен танысып, жұмыс жасады * Талдықорған қаласын көрді, өзіне достар тапты * Ең бастысы бұл басқа оқушыларға мотивация болды. |
| **Үйренгенін өмірде қалай қолдана алады?** |
| * Ою-өрнектерді киімдерде қолдана алады * Батик техникасын пайдаланып, картиналар жасай алады * Ою-өрнектерді сумкаларда, ойыншықтарды, киімдерде т.б заттарда қолданады * Қай оюдың қай жерде қолдану керек екенін ажырата алады. |

Қорытындылай келе, өзіме SWOT талдау жасасам:

|  |  |
| --- | --- |
| **S (strength)-күшті жақтары:** | **W (weakness)- әлсіз жақтары** |
| 🙜 1 жарым жыл ішінде оқушыларымның аудандық, республикалық, халықаралық байқаулардан бас жүлде, жүлделі 1, 2, 3 орын жеңімпаздары болуы  🙜 Өзім осындай оқушыларды дайындағыным үшін диплом және алғыс хаттармен марапатталып отырдым. | 🙜 Сабақта барлық оқушылар теориядан бұрын практикалық жұмыс жасағысы келеді.Теориясыз ешқандай практикалық жұмыс жасалмайтындығын түсіндірдім  🙜Сабаққа барлық оқушылар құрал- жабдықтарын түгел алып келмейді.Оны жою мақсатында сынып жетекшілермен және ата- анамен тығыз қарым –қатынаста болдым. |
| **O (opportunity)- мүмкіндіктері** | **T (threat)- қауіп** |
| 🙜 Тәжірибелі ұстаздардың сабақтарына қатысу, мектепішілік өткізілген үлгілі сабақтарға қатысып, өз тәжірибемді жетілдіру.  🙜 Семинар, конференцияларға қатысу | 🙜Кәсіби құзыреттіліктерін арттыру деңгейінің төмендігі  🙜 Қысқа мерзімді жоспарлауда саралау тапсырмаларын енгізбеу |